bavarian-nlp/barwiki-20250901 huggingface dataset:
De easchtn Hominidn an da owan Donau

De easchtn Hominidn an da owan Donau, dt. die ersten Hominiden an der oberen Donau woan, scho de Homo Erectus Menschn. Des loßt a Schtoareibschoin und a Schtessl vamuatn, den ma af ana Schoddabaunk am Untalauf vom Nebnfluss "Enns" gfundn hod.
De Ur-Donau.
Da Zweitlegste Fluß vo Eiropa hod scho efta sei Flussbett gwexlt. Jo ned nua Des. Vua umma 20 Müllionan Joah is de Ur-Donau nu nochn Atlantik zua ogflossn.
Ois Afrika de Oipn und de heidign Middlgbiag oiweu hecha aughom hod und a da "Jura" gwoxn is, woa da Donau da Weg in Westn hi vaschpiad und se hod in Ostn zua ofliaßn miassn. De frian Donauquöfliss haum nu vü weida westli augfaungt ois Heid.
Eascht ois se Middleiropa weida ghom hod und da eupäische Wuamfuatsotz mid Asien vaschmoizn is, is midm Donauntalauf weidagaunga, bis schpoda, hi zan schwoazn Mea.
De uawüxige Donau.
Bis ins 18. Joahundat woa de Donau a launischa Fluss. Se woa gaunz aundas ois mia se heid kenan.
Und Ois is vo foßt unduachdringlige Auwöda umschlossn gwest. Außa es is am Owalauf, wida a launge Koitzeid (Eiszeid) ins Laund zogn.
De Donau ois Weidwaundaweg.
Trotz de schwaa paßiaboan Auwöda und vasumpfade Oidoam, woa de Donau und de in ia mündatn Nebmfliß, scho za dera Zeid a Weidwaundaweg.
Owa intaressant is des Oita vo de Fundschtickl. Es san jo a nu "Haummaschtoana" gfundn wuan. Ana sogoa mid an Haundodruck.
De Neandertaler af da Donau.
De Neandertaler san af de Donaunebmfliss bis afi ins Gbiag zogn und haum duat in de Höhln eanane Hintalossnschoftn liegn lossn.
Obs scho untaranaund tauscht hom? Mia wissns ned.
Im Netz.
Homo Erectus:
Neandertaler:
Donauschiffoaht bis za de Rema

In da Donauschiffoaht bis za de Rema, dt. die Donauschifffahrt bis zu den Römern wead des bschrim wos se af und an da Donau ogschpüd hod. Des hod scho in da "Schtoazeid" augfaungd. In da Hallstattzeid is daun mid de Köitn weidagaunga. De Rema haum de Donau und iare Nebmfliss haundlsmaßi gnizt. Se haums owa a midm "Donaulimes" mülitarisch sichan miaßn.
In da Schtoazeid af da Donau.
Ma nimmd Heid schtoak au, das scho de Menschn in da "Schtoazeid", vua 30.000 Joah, de Fliss und Seen mid Flöß befoahn haum.
In Englaund ("Scarborough") hod ma Restl vo oan Paddl gfundn, mid an Oita vo umma 10.000 Joah. Oabaamrest hod ma an meraloa Fundoat in Eiropa gmocht.
Da ödaste Fund dea af foahtn mid an "Föhboot" hizoagt, is in "Husum", Schleswig-Holstein gfundn wuan ("Ahrensberg-Kuitua", vua iwa 10.000 Joah hea).
De Köitn af da Donau.
De "untare Donau" (nauweats) is bis zan "eisanan Toa" "Ister" (Hister) ghoaßn wuan. De Ister is vo ian Döta afweats scho vo de "Griechn" befoahn wuan.
De Köitn haum de oware Donau und iare Nebmfliß ois Haundlsweg gnuzt. Fian Soiztranspuat haums fia de Donauiwaquearung eigane Schinackl vawendt.
Des Soiz is iwa de Donau in Behmawoad affi und bis weid noch Behmen und Mäahn eini ghaundlt wuan. Und damids de schwaan Soizfaßl leichta belodn und olodn haum kena, woan de Schinackl am Bug offn. Am Bug haum de Schiffswänd nua a wengl iwa de Wossaowaflechn driwaagrogt. Zweng dem haums de Faßl beim Ei- und Auslodn ned so oag hoch auhebm miassn.
De Rema im Fiaschtndum Noricum.
De Rema hom im Joah 15 v.Kr. untam "Augustus" des Fiaschtntum "Noraika" tributpflichti gmocht und untam Kaisa "Claudius" ois de remische Provinz Noricum ins remische Reich eiglidat.
De Rema haum an eanana nuadlign Grenz koa goadnds Fiaschtntum megn hom woin. Nu dazua wo de Mocht vo de Boii duach de Daker brochn wuan is und se de "Norika" bis za Donau zua ausbroat hom.
De Rema af da owan Donau.
De Rema haum zweng de Iwagriff vo de nuadligan Germanenschtämm en "Donaulimes" eigricht. Und se haum a glei mid de "Baracae" af da Donau patroiliat. De "Baracae" woan nu de Nilkähn nochbaud und mid Schpezieutruppn de "Barcarii" bsezt gwest
De Flussmarine da Rema af da owan Donau hod da "Classis Pannonia" zuaghead. Schpoda woas de "Classis Histricae".
Schtitzpunkt vo da remischn Donaumarine Classis Pannonica af da owan Donau:
Litaradua.
Oabaam und Flöß:
Remazeid:
Im Netz.
Oabaam und Flöß:
Remazeid:
Khedivat Egyptn

Des Khedivat Ägypten (osmanisch: "Hidiviyet-i Mısır"), {tiakisch: "Mısır Hediviyeti"), (arabisch: خديوية مصر), (englisch: "Khedivate of Egypt"} wor oana vo de autonomn Vasalln Stoodn innahoi vom "Osmanischen Reich".
Es wor doher im Prinzip a tiakischs Vizekinereich mit dem Khedivn an da Stoodspitzn.
Da Stood wor zwoa autonom, owa gegniwa vo da osmanischen Zentralregierung in Konstantinopel tributpflichtig.
Ob 1898 wor Englisch de alloanige Amtssproch im Land.
Matthew Lam

Da Matthew Thomas Lam (geborn am 10. September 1989 in Edmonton, Alberta, Kanada) is a kanadischer Fuaßballer, der fiar den Kitchee SC in da Hong Kong First Division League spejt. Sei Vadda is aus Hongkong und sei Muadda vo Holland. Sei Bruada Sam is aa a Profi-Fuaßballer und spejt in da easchtn kanadischen Liga. Lam besitzt de kanadische und holländische Staatsbirgerschaft.
In da Jugend hod da Lam in Holland bei Ajax Amsterdam gspejt und is dann 2008 nach England zu Sheffield United gwechslt. Sei Profi-Debut hod a am 3. Oktober 2009 dann in Kroatien gem beim NK Croatia Sesvete, wo er beim Heimspej gega HNK Rijeka in da 69. Minutn eigwechslt wordn is. 2011 is a hoam noch Kanada und hod se dordad dem FC Edmonton ogschlossn, den owa glei wieder noch Japan zu JEF United Ichihara ausgliehn ham.
2013 is a dann in de Hoamat vo seim Vadda ganga und spejt iatzad fiarn Kitchee SC in da 1. Liga.
Aztekn-Dreibund

Da Aztekn-Dreibund, dt.: Aztekischer Dreibund, (Nahua: "Excan Tlahtoloyan", gegr. 1430) woa fia de Mexica und de Acolhua de beste Heaschoftsfuam, nochdems des Joch vo da "Tepaneknheaschoft" ogschittlt haum. Jeda hod in seim Reich alloani gheascht, owa wos des gaunze Reich btroffa hod, do haum Se se ogschprocha und a gegseitig ghoiffa.
Ödare Dreibünd.
De Fuam vo an Dreibund hods in Zentreumexiko scho mera gem.
Mid ana Dreiaallianz hod ma de Kräft, vo de oanzalnen Schtäd bündln kena und ma hod se gegnsoatig in Ruckn freighoidn.
So hod ma a Schtäd und Schtodschtootn mid vaschidane Vöka oda a Schprochn, af oa Zü hi bündln kena.
Noch da Tepanekn-Nidalog.
Ois nochm Brechn vom leztn Widaschtaund umma "1433", des ehemolige "Tepaneknreich" nei goadnd wean hod miaßn, woa des a gewoitige Afgob.
Do weda de "Acolhua" oda de "Mexi`ca" alloane schtoak gnua woan, des oide "Tepaneknreich" za regian, hod se a Dreibund aubotn.
Da Mexi´ca Tlahtoani Itzcoatl hed an Dreibund mid de Acolhua und an vo de Tlaxcaltekn Schtäd liaba ghobd. Entweda Tlaxcalla oda Huexotzinco. De zwoa Schtäd haums owa fiazogn unta eana zbleibm. De "Aztekn" haum schpoda nu gnua Schedlweh mid Eana ghobd. Jo se woan vamuatli da greßte Soagnogö beim schpodan Untagaung vom aztekischn Großreich.
Geint hod de Vöka und Schtodn nua da Hoß af de Tepanekn unta eanan leztn Heascha "Maxtla".
Dahea hod ma se in da Mexica Schwestaschtod vo Tenochtitlan, in "Tlatiloloco" guade Hoffnungan gmocht, das ma zan Dreibund eiglodn wead.
Da Dreibund.
Da "Tlahtoani" vo de "Acolhuacana", da Nezahualcoyotl woa da augsengste Mau im Toi vo Mexiko. Und ea hod en Itzcoatl vo de Mexi`ca iwazeign kena das a Dreibund mid ana Tepaneknschtod vuateuhofta warad, um de eaowadn Tepaneknschtäd bessa ins neiche Reich integrian zkena. Und do hod se de Schtod "Tlacopan" aubotn. Den es wiad scho vuahea Oschprochn mid ia gem hom. Den da Haubtaugriff af de Tepaneknhaubtschtod "Atzcapotzalco" is vo "Tlacopan" aus gfiad wuan.
Noch da Moanigung vom "Nezahulcoyotl" hed de restlose Afteulung vo de Tepaneknschtäd scho en Keim vo an neichn großn Kriag gegnanaunda trogn.
Dahea vamuat ma, das af Betreim vom "Nezahualcoyotl", a recht a vaninftige Allianz gschloßn wuan is.
De ehemolige, zan Großteu endvökate Haubtschtod da Tepanekn, "Azcapoltzaco", is zwoa neich vo de Mexica bsiedlt wuan. De wichtigstn Tepaneknschtäd und Altepetl san zwoa große laundwiatschoftlige Flechn ognumma wuan. De san daun vadeansvoie aztekische Kriaga, Odlige und voaoim de Tempö vo de Siega iwaeignet wuan.
Da zan ollagreßte Teu vo da nu lebandn Tepaneknbevökarung haum owa nu in eanane Schtäd glebd und haum jo a regiad wean miaßn.
Owa das Tlacopan da Juniorpartna im Dreibund gwest is, hod ma scho vom Aufteulungsschlissl vo de Tribut gmeakt.
"Text aus da Historia Chichimeca, vom Alva Ixtlilxochitl. Ausn Origineu, af deitsch iwasezt vom Hr. Berthold Riese:"
"Mia hintalossn da gaunzn Wöd de Eainnarung an de, de em Reich zan Ruhm vahoiffa haum.
Do es scho vo Aufaung au, zwischn de Mexica und de Alcolhua za Gebietsschtritigkeitn kema is und ma Schpodare vahindan woit, is a vabindlige Krenzziagung vaeiboad wuan.
Programmiasproch

A Programmiasproch (dt.: Programmiersprache) is a Sproch, mid dea wos mar an Computer odar ana Maschin systematisch Auweisungen gem kau.
De ötasdn Programmiasprochn san öta ois wia de Computer sööba. De easchte Maschin, de wos mid ana Programmiasproch gschteiad wuan is, woa da Webschtui vom Joseph-Marie Jacquard aum Aufaung vaum 19. Joahundat.
Oatn.
Grob untatäut gibts zwa Oatn: maschinenorientiade Sprochn (wia zum Beispü: "Assembler") und problemorientiade Sprochn (gibt's vü, sogn ma hoit "Java"). Wos haaßt des: Problemorientiad schreibt ma sowos wia: „Moch des oda des dreimoi und dann tuast weida“, maschinenorientiad muass ma gaunz genau aungeben, wia ma bis drei zöin tuat. Dafia kaun ma des owa so gschickt mochn, dass des dafia daun schnölla gäht.
Problemorientiad haaßt a, doss ma si ned drum kimman muass (oda zumindest weniga), wos fiaran Achitektua oda CPU der Computer hod, auf dem des featige Programm renna soll, oisa, ob des zum Beispü a "Windows" is odaran "Apple".
Beispuio fia Programmiasprochn:
Anninger

Dar Anninger, a Beag aun da Thermenlinie in Niederösterreich, seztzt si zaum aus ana Koichhochflächn mid vier Gipfen,
wobei ma in hechstn, wo aa de gmauate Wilhelmswartn is, in "Hochanninger" haßt. Dar Anninger is a Ausflugsbeag vom Weanawoid, im Noherholungsgebiet vo de Weana. Des Gebiet umman Anninga haßt ma "Naturpark Föhrenberge". Es liegt in de Gmoana Mödling, "Gumpoidskiachn", "Pfoffstädn", Goodn und Hintabrüh. Vom Anninger siecht ma owe noch Wean und ins Weana Beckn.
Umgewung.
Aundare Gipfe vom Beag san da "Eschenkogl" (653 m) midm Anningerhaus und da Jubiläumswartn (a Stoihkonstruktion), da "Vierjochkogl" (651 m) midm Sender Anninger vo da Telekom Austria (Baujahr 1956) und aa no da "Buachkogl" (639 m). Aufn sidöstlichn Haung Richtung Gumpoldskiachn findt ma de Dreidärrischenhöhln. A noadwestlichn Ausleifa is dar archäologisch interessante Jennyberg.
In Richtung Noadn hii vo de via Gipfen aus steht da "Klane Anninger" (494 m) midm Husarentempel.
Im Sidn vo de via Gipfen gheat aa no da Pfoffstäddna Kogl (541 m) no zuar Berggruppm. De Dosign haßn eahm aa no "Tschoppal-Anninger". Aufn Gipfe steht de 1930 baude und vom Österreichischn Oipmnvarein bewirtschoftete Rudolf-Proksch-Hittn. Duatn steht aa no de 1914 baude "Klesheimwart", de wos nochm Dichta Anton von Klesheim benaunnt wuan is. Aufn sidlichn Obhaung gibts aa no de Einödhöhln.
Gschicht.
Vom Anningerschutzhaus is friacha a Naturrodelbahn noch Mödling owegaunga. Se is vom "Ersten Anninger Rodelverein" baut wuan ("A. R. V."), dea wos im Joah 1907, untar aundam aa vom domolign österreichischen Rodlmasta Adolf Rziha (1875–1962), grindt wuan is. De Forststroßn, de wos aa heid no gibt ist außadem no auf da Seitn mid Hoizplaungn gsichat wuan. Bei da "Hans-Riffer-Quön" hod ma no a Steuwaundkuavn dazua gmocht. Vo de domolig (erfoigreich) varwendtn "Anninger-Rodln" existiert no Ane. Beim Schutzhaus "Krauste Linde" woar aum 14. Fewa 1909 is Zü vo an internationaln Rodelrennan, wo da "österreichische Rodelrekord über einen Kilometer" aufgstöt wuan is.
Im 1928a Joah 1928 hod a neiche Kunstrodlbauhn aufgmocht, de wos vom "Kaisergerndlhaus" (wos heid neama gibt) ins Kientoi in Richtung Hintabrüh gaunga is. De 1.700 Meta launge Bauhn wurde is owa noch an schwarn Unfoi im 1935a Joah kiaza gmocht wuan und hod daun bein Schutzhaus "Krauste Linde" aufghead. No anno 1966 is dodan da "Große Preis von Österreich im Rennrodeln" und in de Joah 1965 und 1967 de niedarösterreichischn Laundesmastaschoftn austrogn wuan. Heitzdog kaumma auf da net öffentlichn Zufohrtsstroßn owerodln.
Brunn am Gebirge

Brunn aum Gebiage (amtli: Brunn am Gebirge) is a Moaktgmoa mid Einwohna (Staund ) im Bezirk Mödling in Niedaöstarreich.
Geografie.
Brunn liegt aun da Thermanlinie, und hod sowoi an Anteu aum Weana Beckn ois wiar aum Rest vo de Närdlichn Koichoipm vom Weanawoid. 
Gschicht.
Ausgrobungan in de 1990a Joa haum belegt, dass in Brunn scho vua 8000 Joa in da Jungstaazeid a feste Siedlung gebm hod. Brunn is zweng dem de ödaste nochgwiesane Bauansiedlung in Estarreich. Aunsunstn gibts aus da Fruazeid vo Brunn no aanzlne Nochweise vo remischa Bevökarung, a Grobfööd vo de Langobardn und an awarischn Brunnan.
Is heitige Brunn is woahscheinli um 11. Joahundat vo boarische Siedla auglegt wuan. Da Naum söwa is owa eascht in ana Uakundn aus da Zeid zwischen 1168 und 1186 ois "prunne" belegt.
Anno 1459 hod da Kaisa Friedrich da III denan Brunnan in so gnenndn „Freiheidsbriaf“ ausgstööd. Des hod ghaaßn, dass si kaa Auswärtiga in de Aungelegnheitn vo da Gmoa und in domolig bedeitendn Wei-Aunbau hod eimischn deafn. In de Tiaknkriag vo 1529 und 1683 is Brunn fost komplett entvökat wuan und nochad duch Leid vuar oim aus da Steiamoak aufs Neiche besiedlt wuan.
Vom 19. Jhdt bis auns End vom 20 Jhdt. woa Brunn a bedeitenda Industriestaunduat und is in dera Zeid oiweu greßa wuan. Bekaunnt woan domois vuar oim de Glosfabrik und de Ziaglarei. Nemban Weibau hods bis ins Joa 1930 aa no a Großbrauarei gebm. Nochn 2. Wödkriag hods no amoi an Zuzuag gem, vuar oim zweng dem, weu Brunn in da Nächn vo Wean, owar aa vom Weanawoid is. Heitzog is vuar oim is Geweabegebiet im Ostn voda Gmoa iwaregional bedeitend.
Literatua.
Erich Schmutz: Brunn am Gebirge - Ein Ort im Wandel der Zeit. Heimat Verlag, 2004. ISBN 3-9501643-9-1
Josef Krempl

Da schpodare Mundoatdichta Josef Krempl is am 11. Feba 1862, ois a Bauanbua in Trattnach af d`Wöd kema. Noch seine Leahjoah is a af d`Woiz gaunga und so is a aa noch Deitschlaund, Fraunkreich und in de Schweiz kema.
1894 hod a in da "Steyra Woffnfabrik" zan Oawadn augfaungd. Do hod as bis zan Leita vo da Lackierarei brocht. Nebmbei hod a fia de "Steyrer-Zeitung" Atükö gschrim und fias "Steyrer-Schtodtheata" hod a aa boa Drama vafoßt. Ea is daun 1901 noch Linz iwasiedlt, wo a de Redakzion (Schriftleitung) vom "Deutscher Michl" iwanumma hod. 1909 hods noch Graz zogn und daun af Wean. Vaschtuam is a, völli vaoamt am 4.Aprü 1914 in "Baumgartnberg" bei Wean.
Schriftn.
"Biachl, Theataschickl und Gedichtl:"
Studien aus dem oberösterreichischen Volksleben; Dritte Folge

Im Biachl Studien aus dem oberösterreichischn Volksleben; Dritte Folge, vom owaöstareichischn Mundoatdichta Josef Krempl (11.2.1862-4.4.1914) san a boa Gschichtln ausm Lebm, vo Eam gschriebm. Des Biachl is eascht noch sein Tod im Joah 1922 vom Valog R. Pirngruber in Linz afglegt wuan
*
Mád

Mad is a Gmoa im Komitat Borsod-Abaúj-Zemplen.
Geografische Log.
Mad liegd im Noadn vo Ungarn, 44 Kilometa van Komitatssiez Miskolc entfeand.
Nochboagmoana san: Ratka 9 km und Tallya 9 km.
De näxde Stod Szerencs is 10 km vo Mad entfeand. De Gmoa liegd im Tokaja Weingebiet.
The Allman Brothers Band

De Allman Brothers Band isa Rockgruppm aus "Macon" z Georgia, im Siadn vo da USA. Se is de easchde und wichdegsde Band voum Southern Rock. Ere gräßdn Eafoige homs in de 1970a Joa gfeiad.
Gschicht.
Grind 1969, is de Band aus "Duane Allman" (Gitarre), "Gregg Allman" (Gesang, Keyboard), "Dickey Betts" (Gitarre), "Berry Oakley" (Bass), "Butch Trucks" (Schlogzeig) und "Jaimoe Johanny Johanson "(Percussion) bschdandn. De eigandlichn Allman-Briada, da Duane und da Gregg, hom vohera in vaschine Gruppm gschpuid, u. a. de "Escorts", de "Allman Joys" und zlezd "Hour Glass". Ois Hour Glass koan Plattnvodrog mea griagt hod, homs midanand de Allman Brothers Band grind.
1969 homs ia easchds Oibum "The Allman Brothers Band "aussa" "brochd, wos no koa rechda Eafoig gwen is. S zwoade "Idlewild South" vo 1970 is scho bessa gwen, owa easchd des dritte Oibum "At Fillmore East" vo 1971 hod den Duachbruch brochd. Leida is kuaz dano da Duane Allman an de Foing vo an Modoaradlunfoi gschdoam.
S Oibum "Eat a Peach, "des da Duane no mid ogfangd hod, homs no feade gmochd. No is da "Chuck Leavell" (Piano) afgnumma woan. No da Vaeffadlichung vo "Eat a Peach" hod se da "Berry Oakley", grod a Joor und 13 Dog schbada und an fasd da sejm Schdej wia da Duane, aa mid seim Modoaradl darennd.
Da "Lamar Williams" hod an Berry dasezt. Afn Oibum "Brothers and Sisters" vo 1973, san de heid bekanndn Liadl "Ramblin' Man" und s Instrumentl "Jessica". S Live-Oibum "Wipe the Windows, Check the Oil, Dollar Gas" is vo 1976 .
Dano homs gschdrittn und de Gruppm is ausanand ganga. Da "Gregg Allman" und da "Dickey Betts" san no Solo untawegs gwen. Da Gregg hod no d "Cher" keirat, zwoamoi glei.
1978 hod se de Band wida zam do, one Chuck Leavell und Lamar Williams, owa mid "Dan Toler" (Gitarre) . 1979 is s Oibum "Enlightened Rogues" aussa kumma.
De 1980a san mogare Joa fia de Allman Brothers Band gwen. Easchd 1989 homs wida an eafoig kobt.
1995 san de Allman Brothers Band ind "Rock and Roll Hall of Fame" afgnumma woan.
Rahat

Rahat (hebr.: , arabisch: Ruah, Zfriedenheid) is a Stod in Israel. De Stod liegt im Negev und is mid 53.095 Eihwohnan de grässte Beduinenstod vau Israel.
In Rahat lem fost nua Beduinen. Es is aane vau siem grässan Beduinensiedlungen in da Negev, im Sidbeziak vau Israel.
Rahat hod 33 Stodteule, wo mit aana Ausnaum jeweus nua a anzlna Clan lebt. De Stodteu san duach Wadis vaunanaunda trennt.
(3317) Paris

(3317) Paris is a Asteroid aus da Gruppn vo de Trojana. Ma bezeichnt domit Asteroidn, de wo auf dena Lagrange-Punktn auf da Boh vom Jupiter umd Sun laffa.
Paris hot an Durchmesser vo etwa 116 Kilometa. Sei Bahn valafft zwischn 4,563 Perihel und 5,869 Aphel astronomischn Oaheidn. Die Boh is mit 27,87° stork gegn de Ekliptik gnoagt, die Bohexzentrizitet betrogt 0,125, die Albedo uma 0,06.
Ariel Scharon

Da Ariel Scharon (, "Arik" gnennd; * 26. feba 1928 ois "Ariel Scheinermann" in Kfar Malal, Britisches Mandatsgebiet Palestina; † 11. jenna 2014 in Tel HaSchomer, Ramat Gan) woa a israelischa bolidika und generäu. Fo 2001 bis 2006 woara ministapresident. Fom 4. jenna 2006 bis zu seinem dod is a noch an schlogaufoi im koma gleng.
Mülitea.
Im Segsdogegriag und im Jom-Kippur-Griag hod da Scharon griagsentscheidende roin gschbuid. Im Jom-Kippur-Griag hod a - entgeng de beföh - mid seina baunzadivision de egyptische aungriffslinie auf da Sinaihoibinsl duachbrochn und de 3. egyptische armee einkessld. Daun is a iwan Suez gsezd und is bei griagsend mid seina division scho 100 km fua Kairo gschdaundn.
Bolidik.
Da Scharon woa badeifuasitzenda fom Likud und grinda fon da Likudobschboidung Kadima. Fua seina zeid ois regiarungsschef hod a faschiedane minisdabosdn ghobd. Ea woa laundwiadschofdsminisda, zwamoi vadeidigungsminisda und aussnminisda.
Flez

De Flez (sog: Fleez; aa da Flez und des Flez megli) oda Fletz (sog: Flez), bdt. "Flöz" oda "Flötz", is im engan Sinn da Hausgang (Flur), urspringle vua oim in am Bauanhaus
. Im weidanSinn is damid a ebana Fuasbodn gmoant, moast aus Stampfloam, ofd gmischd mid feim Riesl (Schoda), wiar a im Stodl, im Stoi und aa im Hausgang vawendt worn is.
Etymologie.
Flez kimt vo oidb./ahd. "flezzi", "flazzi", des wo ebana Bodn, Stodl oda Loga bedeidt.
Rohrdorf

Roudarf (amtli: Rohrdorf) is a Gmoa im Sidn vo Obabayern im Landkroas Rousnam.
Lag.
Fast de ganz Flächn vo da Gmoa ligt af da rechtn Innseitn zwischa Neibeian und Schloßberg. Im Achendoi zwischa Fraasdoaf und da Mindung bei Rousnam ling de grejssan Deaffa Achenmühl, Rohrdoaf und Thansau. De Deaffa Lauterboch und Hehamoos ling a bissl noadestle Richtung Riedering hi.
Duach de Gmoa lafft de Autobahn A8 mid zwoa Anschlussstelln in Achenmühl und Rohrdorf und mit der Raststättn "Samerberg".
Der Samerberg grenzt de Gmoa noch Siden hi ob, aaf da andan Innseitn ling Raubling und Rousnam.
Rohrdorf hat 38 amtlich ogebne Gmoadala:
As Oschaugn wert.
Vo de geistlichen Bauwerka san de barockn Pfoarkiachan vo Höhamoos, Lauterboch und Rohrdoaf und de Kapelln z’Geiging ’s Oschaugn weat. In der Rohrdoafer Kirch findt ma a bedeitnde Figua vom Kirchapatron Sankt Jakobus dem ejtan vom Moaster vo Rabenden. Fast z’grouß fia de Oatschaft schaut da Rohrdorfa Pfoarhof mit seim Krippewaimdach aus.
In Rohrdoaf gibt’s no as "Achentaler Hoamathaus", a kloans Bauernhausmuseum. Dazua ghörn a Hef, a Stodl mit Troadkasten und a Sech.
Hans Brenner

Da Brenner Hans (* 25. Novemba 1938 z Innschbruck; † 4. Septemba 1998 z Minga) is a estareichischa Schauschbuia gwen.
Lem.
Da Brenner Hanse hod an da Schauschbuischui z Soizbuag gleand. Dano isa an da Landesbühn Bregenz gwen, schbada in Heidlbeag, Göttingen, Berlin und Zirich. Zam mid da Drexel Ruth hoda a eigane Schauschbuidruppm grind. Dazua isa no a Midiniziadoa da "Tirola Voiksschauschbuie" z "Telfs" gwen.1970 hoda d Haubdroi in da Vafuimung vo da Lemsgschichd voum Kneißl Hias griagt.
Mid da Roin voum "Erich E". im Fuim "Das Messer im Rücken" hoda 1975 an Duachbruch gschaffd. In da Foigezeid hod man in zoireichn TV-Serien gseng, wia "Münchner Gschichten", "Meister Eder und sein Pumuckl" und "Die Hausmeisterin" und in da Schdart-Doppefoing vo da Krimiserie "Der Alte". Efda hoda mid seim Freind Fischer Helmut und mid seina Lemsgfeadin Drexel Ruth zamgschbuid. Aran Bföadna voum Boarischn Rundfunk hoda a Zeidl gschbuid. 1983 isa no am Voikstheada z Minga gwen.
Oisa im Doku-Drama "Todesspiel" vo 1997 an Oawadgewabräsedendn" Schleyer Hans-Martin" gschbuid hod, hod eam des a hous Osehn voschaffd. Owa im Joa draaf isa im Oidda vo 59 Joa an Krebs gschdoam. Da Brenner Hans is am Friadhof "St. Nikolaus" in seina Gebuadsstod Innschbruck eigrom woan.
Da Schauschbuia Bleibtreu Moritz (* 1971) is da gmoasame Bua vo da" Bleibtreu Monika" und an Brenner Hanse. Bis za sein Doud is da Hans iwa 25 Joa mid da Drexel Ruth zamgwen. De "Drexel" Cilli isa Dochda vo ea. Mid da Schauschbuiarin " Kappeler" Susanne hod da Brenner Hans no drei weidare Dechda kobt.
Hans-Jochen Vogel

Da Hans-Jochen Vogel (* 3. Feba 1926 z Göttingen; † 26. Juli 2020 z Minga) woa a deitscha Politika (SPD).
Vo 1960 bis 1972 wor da Vogel Obabuagamoasta vo Minga, vo 1972 bis 1974 Bundesminista fia Raumoadnung, Bauwesn und Städtebau, nacha bis 1981 Bundesminista fia Justiz und anno 1981 Regiarenda Burgamoasta vo Berlin. Bei da Bundesdogswoi 1983 wor a Kanzlerkandidat vo da SPD, is owa ned gwejd worn. Vo 1987 bis 1991 wor a Bundesvuasitzenda vo da SPD und vo 1983 bis 1991 Vuasitzenda vo da SPD-Bundesdogsfraktion.
Im Netz.
Interview